Εντάξει.
Θα σας δείξω μερικές εικόνες
από μια πολύ διασκεδαστική εργασία στην Επιθεώρηση Ιατρικών Υπερήχων.
Θα φτάσω μέχρι το σημείο να σας πω ότι είναι η πιο διασκεδαστική εργασία
που δημοσιεύτηκε ποτέ στην Επιθεώρηση Ιατρικών Υπερήχων.
Ο τίτλος είναι «Παρατηρήσεις του Ενδο-Μητριακού Αυνανισμού».
(Γέλια)
Εντάξει. Τώρα στα αριστερά μπορείτε να δείτε ένα χέρι -- είναι το μεγάλο βέλος --
και το πέος είναι στα δεξιά. Το χέρι αιωρείται.
Και εδώ έχουμε,
σύμφωνα με τα λόγια του ραδιολόγου Ισραήλ Μάϊσνερ
«Το χέρι κραδαίνει το πέος με ένα τρόπο που θυμίζει κινήσεις αυνανισμού».
Έχετε υπόψη σας, ότι αυτός ήταν ένας υπέρηχος,
επομένως θα μπορούσε να έχει κινούμενες εικόνες.
Ο οργασμός είναι ένα αντανακλαστικό του αυτόνομου νευρικού συστήματος.
Τώρα αυτό είναι το κομμάτι του νευρικού συστήματος
που έχει να κάνει με πράγματα που δεν ελέγχουμε συνειδητά
όπως είναι η πέψη, ο ρυθμός της καρδιάς και ο σεξουαλικός ερεθισμός.
Και το αντανακλαστικό του οργασμού μπορεί να προκληθεί από ένα εκπληκτικά ευρύ φάσμα από ερεθίσματα.
Διέγερση των γεννητικών οργάνων. Προφανές.
Όμως επίσης ο Κίνσεϋ πήρε συνέντευξη από μια γυναίκα
η οποία μπορούσε να φτάσει σε οργασμό με το να της χαϊδεύει κάποιος τα φρύδια.
Άνθρωποι με τραύματα στη σπονδυλική στήλη,
όπως παραπληγία ή τετραπληγία,
αναπτύσσουν συχνά μια πολύ ευαίσθητη περιοχή
ακριβώς επάνω από το επίπεδο του τραυματισμού τους.
Οπουδήποτε είναι αυτό.
Υπάρχει στη βιβλιογραφία καταγεγραμμένο κάτι σαν οργασμός από το γόνατο.
Νομίζω ότι η πιο περίεργη που έχω συναντήσει εγώ,
ήταν η υπόθεση μιας γυναίκας
η οποία ερχόταν σε οργασμό κάθε φορά που βούρτσιζε τα δόντια της.
(Γέλια)
Ήταν κάτι στον περίπλοκο κινητικό μηχανισμό της πράξης του βουρτσίσματος των δοντιών της
που προκαλούσε τον οργασμό.
Και πήγε σε έναν νευρολόγο ο οποίος εντυπωσιάστηκε.
Έλεγξε να δει εάν ήταν κάτι στην οδοντόπαστα,
αλλά όχι, συνέβαινε με κάθε μάρκα.
Διέγειραν τα ούλα της με μια οδοντογλυφίδα, για να δουν εάν αυτό το προκαλούσε.
Όχι. Ήταν το σύνολο, ξέρετε, η κίνηση.
Και αυτό που θεωρώ εκπληκτικό
ήταν ότι θα πιστεύετε ότι αυτή η γυναίκα έχει εξαιρετική στοματική υγιεινή.
(Γέλια)
Δυστυχώς, -- αυτό ανέφερε το άρθρο της επιθεώρησης --
«Πίστευε ότι είχε κυριευθεί από δαίμονες
και στράφηκε στο στοματικό διάλυμα για την στοματική της υγιεινή».
Είναι τόσο λυπηρό.
(Γέλια)
Όταν δούλευα για το βιβλίο,
πήρα συνέντευξη από μια γυναίκα που μπορούσε να έρθει σε οργασμό με τη σκέψη της.
Ήταν μέλος μιας μελέτης για το Πανεπιστήμιο Ράτγκερς.
Πρέπει να σας αρέσει αυτό. Ράτγκερς
Οπότε της πήρα συνέντευξη στο Όκλαντ, σε ένα εστιατόριο σούσι.
Και της είπα, «Άρα, μπορείς να το κάνεις ακριβώς εδώ;»
Και εκείνη μου απάντησε,
«Ναι, αλλά θα προτιμούσα να τελειώσω το γεύμα μου εάν δε σας πειράζει».
(Γέλια)
Αλλά αργότερα ήταν αρκετά ευγενική για να κάνει μια επίδειξη σε ένα παγκάκι έξω.
Ήταν αξιοσημείωτο. Της πήρε περίπου ένα λεπτό.
Και της είπα,
«Το κάνεις αυτό όλη την ώρα;»
(Γέλια)
Εκείνη είπε, «Όχι. Ειλικρινά όταν γυρνάω σπίτι, είμαι συνήθως πολύ κουρασμένη».
(Γέλια)
Είπε ότι η τελευταία φορά που το είχε κάνει
ήταν στο τραμ της Ντίσνευλαντ.
(Γέλια)
Τα κεντρικό σημείο για τον οργασμό, κατά μήκος του νωτιαίου μυελού
είναι κάτι που ονομάζεται διαδρομή των ιερών νεύρων,
και βρίσκεται εδώ πίσω.
Και αν το προκαλέσετε, εάν το διεγείρετε με ένα ηλεκτρόδιο,
στο ακριβές σημείο, τότε προκαλείτε έναν οργασμό.
Είναι γεγονός ότι μπορείτε να προκαλέσετε αντανακλαστικά της σπονδυλικής στήλης σε νεκρούς ανθρώπους --
ένα συγκεκριμένο είδος νεκρού ανθρώπου, ένα πτώμα που χτυπάει η καρδιά του.
Είναι κάποιος που είναι εγκεφαλικά νεκρός
νομικά νεκρός, και οριστικά έχει αποχωρήσει,
αλλά κρατιέται ζωντανός με αναπνευστήρα
έτσι ώστε τα όργανά του να οξυγονώνονται για μεταμόσχευση.
Τώρα σε έναν από αυτούς τους εγκεφαλικά νεκρούς ανθρώπους,
εάν διεγείρετε το σωστό σημείο,
θα δείτε κάτι κάθε λίγο και λιγάκι.
Είναι ένα αντανακλαστικό που ονομάζεται το αντανακλαστικό του Λάζαρου.
Και αυτό είναι, -- θα το παρουσιάσω όσο καλύτερα μπορώ, μιας και δεν είμαι νεκρή.
Είναι κάπως έτσι. Διεγείρετε το σημείο.
Και ο νεκρός, ή η νεκρή, κάνει κάπως ...έτσι
Πολύ ανησυχητικό για τους ανθρώπους που δουλεύουν σε εργαστήρια παθολογίας.
(Γέλια)
Αν μπορείτε να προκαλέσετε το αντανακλαστικό του Λάζαρου σε έναν νεκρό άνθρωπο,
γιατί όχι και το αντανακλαστικό του οργασμού;
Έκανα αυτή την ερώτηση σε μια ειδικό του εγκεφαλικού θανάτου,
τη Στέφανι Μάν, η οποία ήταν αρκετά αφελής για να απαντήσει στα email μου.
(Γέλια)
Και της είπα, «Επομένως, θα μπορούσατε υποθετικά να προκαλέσετε οργασμό σε έναν νεκρό;»
Εκείνη είπε, «Ναι, εάν το ιερό πλέγμα οξυγονώνεται.
Θα μπορούσε κανείς να το κάνει».
Προφανώς δεν θα είχε τόσο πολύ πλάκα για το άτομο εκείνο.
Αλλά θα εξακολουθούσε να είναι οργασμός --
(Γέλια)
παρ'όλα αυτά.
Υπάρχει μια ερευνήτρια στο πανεπιστήμιο της Αλαμπάμα
η οποία κάνει έρευνα στον οργασμό.
Και της είπα, «Πρέπει να κάνεις ένα πείραμα.
Ξέρετε κάτι; Μπορείτε να βρείτε πτώματα εάν δουλεύετε σε ένα πανεπιστήμιο."
Είπα, «Θα έπρεπε πραγματικά να το κάνεις».
Εκείνη είπε «Βρες εσύ πρώτα τη συγκατάθεση του συμβουλίου για τα ανθρώπινα υποκείμενα."
(Γέλια)
Σύμφωνα με έναν συγγραφέα ενός εγχειριδίου για το γάμο του 1930,
το Θίοντορ Βαν Ντε Βέλντε,
μια ελαφριά οσμή σπέρματος μπορεί να εντοπιστεί στην ανάσα μιας γυναίκας
κατά τη διάρκεια μιας ώρας μετά από τη σεξουαλική πράξη.
Ο Θίοντορ Βαν Ντε Βέλντε ήταν κάτι σαν γευσιγνώστης του σπέρματος.
(Γέλια)
Είναι ένας τύπος που γράφει ένα βιβλίο "Ιδανικός Γάμος", κατανοείτε.
Πολύ βαρύς ετεροφυλόφυλος τύπος.
Αλλά έγραψε σε αυτό το βιβλίο "Ιδανικός Γάμος"
είπε ότι θα μπορούσε να ξεχωρίσει μεταξύ του σπέρματος ενός νεαρού άντρα,
το οποίο είπε ότι είχε μια φρέσκια ευφορική μυρωδιά,
και στο σπέρμα ώριμων ανδρών, των οποίων το σπέρμα μύριζε,
"Αξιοσημείωτα παρόμοια με τα άνθη του Ισπανικού κάστανου.
Μερικές φορές σαν φρέσκα λουλούδια,
και άλλες φορες εξαιρετικά πικάντικα."
(Γέλια)
Εντάξει.Το 1999, στο Ισραήλ, ένας άνδρας άρχισε να έχει λόξυγγα.
Και ήταν μια από αυτές τις περιπτώσεις που συνεχιζόταν ασταμάτητα
Δοκίμασε οτιδήποτε του συνέστησαν οι φίλοι του
Τιποτα δεν βοηθούσε.
Οι μέρες περνούσαν.
Και σε κάποιο σημείο ο άνδρας, ακόμα έχοντας λόξυγγα, έκανε έρωτα με τη γυναίκα του.
Και ω, εκ θαύματος, ο λόξυγγας εξαφανίστηκε.
Το είπε στο γιατρό του, ο οποίος δημοσίευσε την αναφορά της υπόθεσης
σε ένα Καναδικό ιατρικό περιοδικό, με τον τίτλο,
"Η σεξουαλική πράξη σαν ενδεχόμενη θεραπεία για τον ασταμάτητο λόξυγγα."
Το λατρεύω αυτό το άρθρο γιατί σε ένα συγκεκριμένο σημείο πρότειναν
ότι αυτοί που υπέφεραν από λόξυγγα και ήταν αδέσμευτοι, μπορούσαν να δοκιμάσουν τον αυνανισμό .
(Γέλιο)
Μου αρέσει γιατί είναι σαν να είναι ολόκληρο δημογραφικό δείγμα. Αδέσμευτοι άνθρωποι με λόξυγγα.
(Γέλιο)
Παντρεμένος. Ανύπαντρος. Αδέσμευτος που υποφέρει απο λόξυγγα.
Στα 1900, στις αρχές του αιώνα
οι γυναικολόγοι, πολλοί γυναικολόγοι πίστευαν ότι όταν μια γυναίκα έχει οργασμό
οι συσπάσεις εξυπηρετούν στο να ρουφήξουν το σπέρμα προς τα πάνω μέσα από τον τράχηλο
και έτσι κατά κάποιο τρόπο να το φέρουν γρήγορα στο ωάριο
Αυξάνοντας με αυτό τον τρόπο τις πιθανότητες σύλληψης.
Την ονόμασαν τη θεωρία του "πανωρουφήγματος"
(Γέλιο)
Εάν πάτε πίσω μέχρι τον Ιπποκράτη,
οι γιατροί πίστευαν ότι ο οργασμός στις γυναίκες όχι μόνο
βοηθούσε απλά τη σύλληψη, αλλά ήταν απαραίτητος.
Οι γιατροί τότε τόνιζαν κατ 'επανάληψη στους άνδρες
τη σημασία του να ικανοποιούν τις γυναίκες τους.
Ο συγγραφέας εγχειριδίου γάμου, και οσμιστής σπέρματος Θίοντορ Βαν Ντε Βέλντε --
(Γέλιο)
αναφέρει κάπου στο βιβλίο του.
Τον λατρεύω αυτόν τον τύπο.
Έχω πολλά να πω για τον Θίοντορ Βαν Ντε Βέλντε.
Αναφέρει κάπου στο βιβλίο του,
που υποτίθεται προέρχεται από τη Μοναρχία των Αψβούργων.
Στην οποία η αυτοκράτειρα Μαρία Θηρεσία,
είχε πρόβλημα στη σύλληψη.
Και από ότι φαίνεται ο γιατρός της αυλής της είπε,
"Είμαι της άποψης ότι τα γεννητικά όργανα της Αυτού Μεγαλειότητάς σας
πρέπει να διεγείρονται για κάποιο χρονικό διάστημα πριν από την πράξη."
(Γέλιο)
Βρίσκεται, δεν ξέρω, κάπου καταγεγραμμένο.
Μάστερς και Τζόνσον:
προχωράμε τώρα στα 1950.
Οι Μάστερς και Τζόνσον ήταν σκεπτικοί ώς προς τη θεωρία του "πανωρουφήγματος"
Κάτι που έχει επίσης μεγάλη πλάκα να το λέει κανείς.
Δεν το πίστευαν.
Και αποφάσισαν, όντας οι Μάστερς και Τζόνσον,
ότι θα έφταναν στη λύση του προβλήματος.
Έφεραν γυναίκες στο εργαστήριο. Νομίζω ότι ήταν 5 γυναίκες.
Και τους φόρεσαν καλύμματα τραχήλου τα οποία περιείχαν τεχνητό σπέρμα.
Και μέσα στο τεχνητό σπέρμα ήταν μία ραδιο-αδιαφανής ουσία,
τέτοια ώστε να φαίνεται στην ακτινογραφία.
Είμαστε στα 1950.
Όπως και νά 'χει αυτές οι γυναίκες κάθισαν μπροστά από ένα μηχάνημα ακτινογραφιών.
Και αυνανίστηκαν.
Και οι Μάστερς και Τζόνσον κοίταξαν να δούν εάν το σπέρμα ρουφιόταν προς τα πάνω.
Δεν βρήκαν καμία απόδειξη πανωρουφήγματος.
Μπορεί να αναρωτιέστε, "Πως φτιάχνει κανείς τεχνητό σπέρμα;"
(Γέλιο)
Έχω μια απάντηση για σας. Έχω δύο απαντήσεις.
Μπορείς να χρησιμοποιήσεις αλεύρι και νερό, ή άμυλο καλαμποκιού και νερό.
Βρήκα στα αλήθεια τρεις διαφορετικές συνταγές στη βιβλιογραφία.
(Γέλιο)
Με την αγαπημένη μου να είναι αυτή που λέει --
ξέρετε, έχουν τα συστατικά σε μια λίστα,
και μετά σε μια συνταγή λέει, για παράδειγμα ,
"Προκύπτουν: 2 ντουζίνες βουτήγματα."
Αυτή έλεγε , "Προκύπτει ένα εκσπερμάτωμα"
(Γέλιο)
Υπάρχει και μία άλλη μέθοδος με την οποία ο οργασμός μπορεί να ενισχύσει τη γονιμότητα.
Αυτή συμπεριλαμβάνει και άνδρες.
Το σπέρμα το οποίο έχει μείνει στο σώμα για μια εβδομάδα ή και παραπάνω
αρχίζει να αναπτύσσει ανωμαλίες
που το κάνει λιγότερο αποτελεσματικό στο να μπεί μέσα στο ωάριο.
Ο βρετανός σεξολόγος Ρόυ Λέβιν εικάζει
ότι αυτός είναι ίσως ο λόγος για τον οποίο οι άντρες
έχουν εξελιχθεί να είναι τόσο ενθουσιώδεις και συχνοί αυνανιστές.
Αναφέρει, "Άμα εξακολουθώ να εκτονώνομαι προκαλώ νέο σπέρμα να παραχθεί."
Κάτι που νομίζω ήταν μια ενδιαφέρουσα ιδέα, θεωρία.
Οπότε τώρα έχετε και μια εξελικτική δικαιολογία.
(Γέλιο)
Εντάξει.
(Γέλιο)
Εντάξει. Υπάρχουν αξιοπρόσεκτες αποδείξεις για το "πανωρούφηγμα" στο ζωικό βασίλειο.
Στα γουρούνια, για παράδειγμα.
Στη Δανία, η Εθνική Επιτροπή για την Παραγωγή Χοιρινών
βρήκε ότι εάν ερεθίσετε σεξουαλικά ένα θηλυκό χοίρο, ενώ τον γονιμοποιήτε τεχνητά,
θα δείτε μια αύξηση 6% στο ρυθμό γεννήσεων
που είναι ο αριθμός μικρών γουρουνιών που παράγεται.
Οπότε σκέφτηκαν αυτό το σχέδιο. Το σχέδιο διέγερσης πέντε σημείων
για τους θηλυκούς χοίρους.
Και έβαζαν τους αγρότες -- υπάρχουν αφίσες που βάζουν στους αχυρώνες, και έχουν και ένα DVD.
Και πήρα ένα αντίγραφο αυτού του DVD.
(Γέλιο)
Αυτή είναι δική μου αποκάλυψη. Γιατί πρόκειται να σας δείξω ένα απόσπασμα.
(Γέλιο)
Οπότε εμ, οκ.
Ορίστε τώρα πιάνουμε -- λαλαλα δουλειά
Το όλο πράγμα μοιάζει τόσο αθώο.
Πρόκειται να κάνει κάποια πράγματα με τα χέρια του.
για τα οποία ο αρσενικός χοίρος θα χρησιμοποιούσε τη μουσούδα του μιας και δεν έχει χέρια. Οκ.
(Γέλιο)
Αυτό είναι.
Ο χοίρος έχει πολύ περίεργο ρεπερτόριο στην ερωτοτροπία.
(Γέλιο)
Αυτο είναι για να μιμηθεί το βάρος του χοίρου.
(Γέλιο)
Θα πρέπει να ξέρετε ότι η κλειτορίδα του γουρουνιού είναι μέσα στον κόλπο.
Οπότε αυτό μπορεί να είναι κάπως διεγερτικό για εκείνη.
Ορίστε ξεκινάμε.
(Γέλιο)
Και το χαρούμενο αποτέλεσμα.
(Χειροκρότημα)
Το λατρεύω αυτό το βίντεο.
Υπάρχει ένα σημείο σε αυτό το βίντεο, κοντά στην αρχή.
που κάνουν ζουμ για ένα κοντινό πλάνο στο χέρι του με τη γαμήλια βέρα του.
λες και θέλουν να πουν "Είναι εντάξει, είναι απλά η δουλειά του.
Στα αλήθεια του αρέσουν οι γυναίκες."
(Γέλιο)
Οκ. Τώρα είπα -- ότι όταν ήμουν στη Δανία, με φιλοξενούσε η Αννα Μαρία.
Και της είπα "Οπότε γιατί δεν διεγείρετε απλά την κλειτορίδα του θηλυκού χοίρου;
Γιατί δεν βάζετε τους αγρότες να το κάνουν αυτό;
Αυτό δεν είναι ένα από τα 5 βήματα."
Και είπε -- Πρέπει να σας διαβάσω αυτό που είπε, γιατί μου αρέσει πολύ.
Είπε, "Ήταν μεγάλο εμπόδιο
μόνο το να καταφέρουμε τους αγρότες να ακουμπήσουν κάτω από τα χείλη.
Οπότε σκεφτήκαμε ας μην αναφέρουμε την κλειτορίδα προς το παρόν."
(Γέλιο)
Οι ντροπαλοί αλλά φιλόδοξοι χοιροτρόφοι, μπορούν παρ'όλα αυτά να αγοράσουν -- είναι αλήθεια --
έναν δονητή για θηλυκούς χοίρους,
ο οποίος κρέμεται από τον τροφοδότη σπέρματος και δονείται.
Επειδή, όπως ανέφερα, η κλειτορίδα είναι μεσα στον κόλπο.
Άρα, πιθανώς, ξέρετε, είναι λίγο πιο ερεθιστικό από ότι φαίνεται.
Και επίσης της είπα,
"Τώρα αυτοί οι θηλυκοί χοίροι. Εννοώ, μπορεί να έχετε παρατηρήσει,
Ότι ο θηλυκός χοίρος δεν δείχνει να είναι παραδομένος στην έκσταση."
Και εκείνη είπε, "Δεν μπορείς να βγάλεις αυτό το συμπέρασμα."
Γιατί τα ζώα δεν δείχνουν τον πόνο ή την ηδονή
στα πρόσωπά τους, με τον ίδιο τρόπο που το κάνουμε εμείς.
Τείνουν να -- οι χοίροι για παράδειγμα, είναι πιο πολύ σαν τους σκύλους.
Χρησιμοποιούν το πάνω μισό του προσώπου τους. Τα αυτιά τους είναι πολύ εκφραστικά.
Οπότε δεν είσαι σπολύτως σίγουρος για το τι συμβαίνει με ένα χοίρο.
Τα πρωτεύοντα, από την άλλη, χρησιμοποιούμε τα στόματά μας περισσότερο.
Αυτό είναι το πρόσωπο ενός κολοβού μακάκου που εκσπερματώνει.
(Γέλιο)
Και, παρουσιάζει ενδιαφέρον, το ότι έχει παρατηρηθεί και στους θηλυκούς μακάκους.
Αλλά μόνο όταν καβαλούν ένα άλλο θηλυκό.
(Γέλιο)
Οι Μάστερς και Τζόνσον
το 1950, αποφάσισαν, οκ, είμαστε έτοιμοι να εξακριβώσουμε
ολόκληρο τον ανθρώπινο σεξουαλικό κύκλο.
Από τη διέγερση, μέχρι τον οργασμό, σε άνδρες και γυναίκες.
Οτιδήποτε συμβαίνει στο ανθρώπινο σώμα.
Εντάξει, με τις γυναίκες, πολλά από αυτά συμβαίνουν εσωτερικά.
Αλλά αυτό δεν εμπόδισε τους Μάστερς και Τζόνσον.
Ανέπτυξαν μια μηχανή τεχνητής συνουσίας.
Είναι βασικά ένα πέος-κάμερα με έναν κινητήρα.
Υπάρχει ένας φαλλός,
ένας καθαρός ακρυλικός φαλός, με μια κάμερα και μια πηγή φωτός,
τοποθετημένα πάνω σε έναν κινητήρα που πηγαίνει κάπως έτσι.
Και η γυναίκα θα έκανε σεξ με αυτό.
Αυτό είναι αυτό που θα έκαναν. Αρκετά εντυπωσιακό.
Δυστυχώς, αυτή η συσκευή έχει αποσυναρμολογηθεί.
Και αυτό με σκοτώνει. Όχι επειδή ήθελα να τη χρησιμοποιήσω.
Ήθελα να τη δώ.
(Γέλιο)
Μια ωραία μέρα
Ο Άλφρεντ Κίνσεϋ αποφάσισε
να υπολογίσει το μέσο όρο της απόστασης που ταξίδευε το σπέρμα
Αυτή δεν ήταν απλή περιέργεια
Ο Δρ. Κίνσεϋ είχε ακούσει --
και ήταν ένα είδος θεωρίας που κυκλοφορούσε εκείνο τον καιρό, στα 1940,
ότι η δύναμη με την οποία το σπέρμα πεταγόταν πάνω στον τράχηλο
ήταν παράγοντας γονιμότητας.
Ο Κίνσυ το θεώρησε ανοησία. Και στρώθηκε στη δουλειά.
Μάζεψε στο εργαστήριό του
300 άνδρες, μια μεζούρα, και μια κάμερα.
(Γέλιο)
και βρήκε ότι στην πράξη στα τρία τέταρτα των ανδρών
το πράγμα απλά χυνόταν έξω.
Δεν πεταγόταν ή εκτοξευόταν κάτω από κάποια μεγάλη δύναμη.
Παρ'όλα αυτά, εκείνος που είχε το ρεκόρ
έφτασε λίγο πριν από το σημάδι των οκτώ ποδιών. Κάτι που είναι εντυπωσιακό.
(Γέλιο)
(Χειροκρότημα)
Ναι. Ακριβώς.
(Γέλιο)
Δυστυχώς είναι ανώνυμος. Το όνομά του δεν αναφέρεται.
(Γέλια)
Στην αναφορά του, στην αναφορά του πειράματος στο βιβλίο του,
ο Κίνσεϋ αναφέρει,
"Δύο σεντόνια τοποθετήθηκαν στο πάτωμα για να προστατέψουν τα ανατολίτικα χαλιά."
(Γέλιο)
Που είναι η δεύτερη πιο αγαπημένη μου ατάκα σε όλο το έργο του Alfred Κινσεϋ.
Η αγαπημένη μου είναι "Τα κομμάτια τυριού που απλώθηκαν μπροστά από ένα ζευγάρι αρουραίων που συνουσιάζονταν
αποσπούν την προσοχή του θηλυκού, αλλά όχι του αρσενικού."
(Γέλιο)
Σας ευχαριστώ πάρα πολύ.
(χειροκρότημα)
Ευχαριστώ!